Document ID: 32013R1266

IZVEDBENA UREDBA KOMISIJE (EU) št. 1266/2013
z dne 5. decembra 2013
o vpisu imena v register zaščitenih označb porekla in zaščitenih geografskih označb (Holsteiner Tilsiter (ZGO))
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
ob upoštevanju naslednjega:
(1)
Uredba (EU) št. 1151/2012 je razveljavila in nadomestila Uredbo Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (2).
(2)
V skladu s členom 6(2) Uredbe (ES) št. 510/2006 je bila vloga Nemčije za registracijo imena „Holsteiner Tilsiter“ objavljena v Uradnem listu Evropske unije (3).
(3)
Združenja Dairy Australia Limited, Dairy Companies Association of New Zealand in Consortium for Common Food Names so v skladu s členom 7(3)(b) Uredbe (ES) št. 510/2006 nasprotovala tej registraciji. Ti ugovori so se na podlagi člena 7(3) navedene uredbe šteli za sprejemljive.
(4)
Ti ugovori zlasti poudarjajo, da bi registracija zadevnega imena ogrozila obstoj imen, blagovnih znamk ali proizvodov, ki so bili zakonito na trgu vsaj pet let pred dnevom objave iz člena 6(2), ter da je ime, predlagano za registracijo, generično.
(5)
Komisija je v dopisu z dne 2. maja 2013 zainteresirani strani povabila, naj se ustrezno posvetujeta.
(6)
Nemčija in stranke, ki so vložile ugovor, so se sporazumele v zahtevanem roku treh mesecev in 16. julija 2013 o tem uradno obvestile Komisijo.
(7)
Iz teh posvetovanj izhaja, da je glavni pomislek nasprotnikov status izrazov „Tilsit“ in „Tilsiter“; slednji je del sestavljenega imena „Holsteiner Tilsiter“. Vendar proizvajalčeva zahteva za zaščito zadeva le navedeno sestavljeno ime v celoti. V skladu z zadnjim pododstavkom člena 13(1) Uredbe (EU) št. 1151/2012 se lahko imeni „Tilsit“ in „Tilsiter“ še naprej uporabljata na ozemlju Unije, če se spoštujejo veljavna načela in pravila iz pravnega reda Unije.
(8)
Zato je treba ime „Holsteiner Tilsiter“ vnesti v register zaščitenih označb porekla in zaščitenih geografskih označb -
SPREJELA NASLEDNJO UREDBO:
Člen 1
Ime iz Priloge k tej uredbi se registrira.
Ne glede na prvi odstavek se lahko imeni „Tilsit“ in „Tilsiter“ še naprej uporabljata na ozemlju Unije, če se spoštujejo veljavna načela in pravila iz pravnega reda Unije.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. decembra 2013

Labels: 3
18
17